Toshkentda yo‘lovchi avtobus ag‘darildi. 8 kishi jarohat oldi, ulardan 2 nafari kasalxonaga yotqizilgan

2019-yil 24-avgust kuni soat 18:30 larda Toshkentdagi “12-sonli avtobus saroyi” AJ haydovchisi F.M. 104-yo‘nalishdagi Isuzu avtobusini Sergeli tumani, Xonobodtepa ko‘chasida joylashgan “Laylo” to‘yxonasi oldida haydab ketayotganda avtobusning ressori sinib ketgan.

Hodisa oqibatida haydovchi boshqaruvni eplay olmagan va avtobus ag‘darilib ketgan.
Avtobusning 2 nafar yo‘lovchisi—Sergeli tumanida yashovchi 59 yoshli G.X. ismli ayol va Buxoro viloyati, Olot tumanida yashovchi 2015-yilda tug‘ilgan Z.P. ismli qiz jarohat olib, kasalxonaga yotqizilgan.
Yana 6 nafar yo‘lovchiga kasalxonada tibbiy yordam ko‘rsatilib, uyiga javob berilgan.
Holat yuzasidan dastlabki tergovoldi harakatlari olib borilmoqda.